《呈芸斋先生》
清代·文点

天宝开元事已陈，风尘宇内老遗民。偶谈先世频挥涕，为破家园只负薪。

训子八行文不灭，讼冤一疏血犹新。衣冠古朴人谁识，认是林宗垫角巾。

作者简介：（1633或1642—1704）江苏长洲人，字与也，晚自号南云山樵。高祖为文徵明。隐居郊西之竹坞。冲淡清介，不求闻誉。工诗文，善画山水，得家法。有《南云诗文集》。